**ZMLUVA O POSKYTOVANÍ SLUŽIEB**

**spojených s dodávkou médií č. 012021**

**uzatvorená podľa §269 ods. 2 Obchodného zákonníka**

 **Článok I.**

 **ZMLUVNÉ STRANY**

POSKYTOVATEĽ: **ZŠ, MOSKOVSKÁ 1, MICHALOVCE**

 So sídlom : Ul. Moskovská 1,

 071 01 Michalovce

 Zastúpené : **PaedDr. Marekom Novákom**

 **riaditeľom školy**

 IČO : 170 807 20

 DIČ : 202 074 8334

 IČ DPH :

 Bankové spojenie : ČSOB a.s., pobočka Michalovce

 Číslo účtu : SK28 7500 0000 0040 2760 1920

 ODBERATEĽ : **MESTO MICHALOVCE,**

 So sídlom : Nám. osloboditeľov č.30,

 071 01 Michalovce

 Zastúpený : **Viliamom ZAHORČÁKOM**,

 **primátorom mesta**

 Doklad o právnej subjektivite:

 Zriadenie zo zákona o Obecnom zriadení.

 IČO : 00 325 490

 DIČ : 2020739039

 IČ DPH : Neplatia DPH

 Bankové spojenie : Československá obchodná banka Slovensko a. s

 Michalovce

 Číslo účtu : 4014801747/7500

 IBAN : SK04 7500 0000 0040 1480 1747

**Článok II.**

**PREDMET ZMLUVY**

––––––––––––––––––––––––––––––––––

 Predmetom tejto zmluvy, je poskytovanie služieb poskytovateľom objektu pre odberateľa vrátane distribúcie tepla, teplej úžitkovej vody, elektrickej energie, pitnej vody, resp. plynu a pod., ročné rozúčtovanie nákladov za použité média, ktoré sú spojené s  priestormi v objekte na Ul. Mlynská 1 v Michalovciach. Celková úhrnná plocha je 143,89 m2 t. j. 9,513%.

**Článok III.**

## DOBA PLATNOSTI A ZÁNIK

––––––––––––––––––––––––––––––––––––

Zmluva sa uzatvára na **d o b u  n e u r č i t ú,**

ktorákoľvek zmluvná strana má právo túto Zmluvu vypovedať písomnou výpoveďou s výpovednou dobou 3 mesiace, ktorá začína plynúť 1. dňa mesiaca nasledujúceho po mesiaci v ktorom je výpoveď doručená druhej zmluvnej strane.

**Článok IV.**

**ÚČEL A SPOSOB VZŤAHOV**

––––––––––––––––––––––––––––––

1., Zmluvné strany sa dohodli, že poskytovateľ objektu bude sprostredkovávať pre odberateľa dodávky jednotlivých druhov médií, cestou ich dodávateľov, ktoré sú bezprostredne nevyhnutné pre prevádzku nebytového priestoru.

 Jedná sa o tieto médiá :

 a., Elektrická energia - ELI

 b., Vodné, stočné - VS

2., Zmluvné strany sa ďalej dohodli, že poskytovateľ objektu bude zabezpečovať primerané služby pre odberateľa, spojené s prevádzkovo-domovým poriadkom a užívaním spoločne užívaných priestorov. Poskytovateľ objektu poskytne odberateľovi tieto služby:

 Požiarna ochrana spoločne užívaných priestorov ( ďalej len SUP), odborné skúšky technicky vyhradených zariadení SUP vyplývajúcich zo Zákona č. 508/2009 Z. z. a Slov. štátnej normy č.27 4002 JK 471, všeobecné drobné opravy SUP a sociálnych zariadení , ostatné práce a služby spojené so správou predmetného objektu ( len SUP).

3., Poskytovateľ je povinný umožniť povereným pracovníkom odberateľa prístup do nebytového priestoru za účelom kontroly, opráv rozvodov tepla a vykonania odpočtov meračov, pre potreby ročného rozúčtovania nákladov.

**Článok V.**

**ÚHRADA ZA MÉDIA A SLUŽBY**

––––––––––––––––––––––––––––––––

1., Odberateľ sa zaväzuje, že sa bude podieľať na vynaložených nákladoch za poskytované služby a média, pomerným percentuálnym spôsobom, podľa výmery plochy a pomernej časti spoločne užívaných priestorov a to formou mesačných záloh, vypočítaných zo základne nákladov k 31.12. predošlého roka.

 Poskytovateľ uskutoční ročné rozúčtovanie záloh a skutočne vynaložených nákladov. Odberateľ je povinný uhradiť prípadný nedoplatok do 14 dní, odo dňa jeho doručenia. V tej istej lehote je poskytovateľ povinný vrátiť odberateľovi prípadný preplatok, zistený predmetným rozúčtovaním, pokiaľ tento nebol zúčtovaný na prípadné nedoplatky záloh v prospech odberateľa. Právo na reklamáciu rozúčtovania nemá odkladný účinok z povinnosti zaplatenia.

2.,

REKAPITULÁCIA DOHODNUTÝCH ZÁLOH:

priemerná ročná spotreba vody 2568,76 €

priemerná ročná spotreba elektriny 17377,21 €

SPOLU: 19945,97 €

z toho 9,513% = 1897,46 €

**mesačné náklady na média** = 1897,46 / 12 = **158,12€**

**Mesačná záloha spolu za MŠ, Mlynská 1 = 160 €**

# Splatnosť záloh je mesačne, vždy do 10. dňa v bežnom mesiaci , v čiastke **160€**, na účet poskytovateľa ( viď Čl. I. tejto zmluvy). Pri úhrade záloh je potrebné uviesť rozlišovací variabilný symbol 01201.

 Poskytovateľ si vyhradzuje právo upraviť výšku záloh za média a služby a to v prípade vplyvu zvýšenia cien, zmeny právnych a finančných predpisov. Povinnosť odberateľa platiť zálohy vo výške upravenej v súlade s vetou predchádzajúcou nastáva dňom, ktorý bude uvedený v písomnom oznámení poskytovateľa doručeného odberateľovi, ako deň nadobudnutia účinnosti zmeny právneho, alebo finančného predpisu. Vyhradenie práva sa dotýka aj zohľadnenia ročnej miery inflácie.

**Článok VI.**

**ZMLUVNÉ POKUTY**

–––––––––––––––––––––––

1., Zmluvné strany sa dohodli, že v prípade omeškania odberateľa s úhradou záloh v zmysle Čl. V. tejto zmluvy, je tento povinný zaplatiť poskytovateľovi objektu zmluvnú pokutu 0,01 % z dlžnej sumy, za každý deň omeškania až do jej zaplatenia. Zaplatením zmluvnej pokuty, nezaniká odberateľovi povinnosť platiť úrok z omeškania.

2., Príslušná suma sa považuje za uhradenú až jej pripísaním na účet poskytovateľa objektu

**Článok VII.**

**ZÁVEREČNÉ USTANOVENIA**

–––––––––––––––––––––––––––

1., Zmluva sa uzatvára písomnou dohodou zmluvných strán. Zmeny a doplnky tejto zmluvy, sa môžu uskutočňovať dohodou zmluvných strán, s výnimkou úprav vzájomných práv a povinností, vyplývajúcich z právnych noriem vyššej právnej sily.

2. Osoby na kontakt, oprávnené jednať o obsahu a zmenách predmetu zmluvy:

Za poskytovateľa objektu: PaedDr. Marek Novák, riaditeľ ZŠ, Moskovská 1 Michalovce

Za odberateľa: Ing. Katarína Poláková, vedúca OŠaŠp MsÚ Michalovce

3. Táto zmluva o poskytovaní služieb a sprostredkovaní dodávky médií, nadobúda platnosť dňom jej podpisu oboma zmluvnými stranami, s účinkom od dňa nasledujúcom po dni zverejnenia na webovom sídle vlastníka.

4. Zmluva sa vyhotovuje v troch vyhotoveniach, z ktorých 2 x poskytovateľ a 1 x odberateľ.

 Táto zmluva bola po prečítaní a jej porozumení, zmluvnými stranami vlastnoručne

 podpísaná.

V Michalovciach dňa 6.9.2021

Za poskytovateľa: Za odberateľa:

## PaedDr. Marek Novák Viliam ZAHORČÁK

## riaditeľ ZŠ, Moskovská 1 primátor mesta